คือว่าหนูทำหมันมาแล้วสองปีกว่าๆค่ะที่ผ่านมาก็มีประจำเดือนมาตลอดประจำเดือนมาครั้งสุดท้ายคือวันที่5มกราคม2563ค่ะแต่พอมาเดือนกุมภาพันธ์นี้ประจำเดือนไม่มามีอาการเวียนหัว หน้ามืด อวก มาสี่หน้าวันแล้วแล้ววันนี้11กุมภาพันธ์2563มันมีมูกเลือดสีแดงออกมาด้วยค่ะคืออากาที่หนูเป็นตอนนี้มีโอกาสเสี่ยงเป็นมะเร็งปากมดลูกมั้ยคะ
สวัสดีค่ะ การมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่เล่ามา ยังไม่สามารถระบุได้ว่า เป็นอาการของมะเร็งปากมดลูกหรือไม่นะคะ หากไม่ได้รับการตรวจภายในเพื่อคัดกรองหามะเร็งปากมดลูกเกิน 1ปี แนะนำให้ไปพบสูตินารีแพทย์เพื่อตรวจดูนะคะแต่หากเพิ่งรับการตรวจภายใน ระยะเวลาภายใน 1ปี แล้วคัดกรองแล้วว่าไม่พบเชื้อมะเร็ง อาการที่เกิดขึ้นจะเกิดจากสาเหตุอื่นๆ ตามข้างต้น ซึ่งสามารถรอดูอาการได้นะคะแต่หากมีอาการผิดปกติต่อเนื่องหลายเดือน แนะนำไปพบแพทย์เพื่อตรวจวินิจฉัยโรคอีกทีนะคะ